“กทม.” ยอดติด “โควิด” พุ่ง! พบครัสเตอร์ผับทองหล่อ 13 ราย
ผวา “กทม.” ยอดติด “โควิด” พุ่ง! พบครัสเตอร์ผับทองหล่อ 13 ราย
3 เม.ย. 2564

ผู้สื่อข่าวรายงานว่า วันนี้ (3 เม.ย.64) สำนักอนามัย รายงานว่า พบผู้ติดเชื้อไวรัสโคโรนา 2019 (โควิด-19) เป็นจำนวนมากบริเวณสถานบันเทิงย่านทองหล่อ กรุงเทพมหานคร
โดยทีมสอบสวนโรค สำนักอนามัย ร่วมกับ สปคม. ได้เข้าสอบสวนโรค ขณะนี้พบผู้ป่วยยืนยันที่ไปเที่ยวสถานบันเทิง 3 แห่ง รวม 13 คน ดังนี้
1. วันที่ 25 มี.ค. 64 ผู้ติดเชื้อรายแรกไปเที่ยว Krystal Club ทองหล่อ 25 กับเพื่อน 5 คน (เพื่อนพบเชื้อ 1 คน) และมีผู้ให้บริการในร้าน 8 คน ตรวจทั้งหมดแล้ว พบเชื้อ 3 คน
2. วันที่ 27 มี.ค. 64 เพื่อนจากกลุ่มเดิมที่ไปเที่ยว Krystal Club ทองหล่อ 25 กับเพื่อนอีก 2 คน ตรวจพบเชื้อทั้งหมด 3 คน และ 1 ใน 3 คน ไปเที่ยวต่อที่บลาบลาบาร์กับเพื่อนอีก 4 คน ติดเพิ่มอีก 3 ซึ่ง 1 คนใน 3 คน ไปเที่ยวบลาบลาบาร์ไปเที่ยวต่อเบียร์เฮ้า เอกมัย มีเพื่อนติดเพิ่มอีก 1 คน
3. ชายชาวเกาหลี ทราบภายหลังว่าไปเที่ยวเบียร์เฮ้า วันที่ 27 มี.ค. ติดเชื้อเพิ่มอีก 1 ราย
โดย กรุงเทพมหานครขอความร่วมมือประชาชนที่คิดว่าตนเองมีความเสี่ยงจากกรณีนี้ โดยเฉพาะผู้ที่ไปสถานที่ดังต่อไปนี้
-วันที่ 25 -30 มี.ค. 64 Krystal Club ทองหล่อ
-วันที่ 27 มี.ค. 64 เป็นต้นไป ที่บลาบลา บาร์ และเบียร์เฮาส์ ทองหล่อ-เอกมัย
ทั้งนี้ ทีมสอบสวนโรคจะเร่งทำการค้นหาผู้ที่มีสัมผัสเสี่ยงเพิ่มเติม พร้อมทั้งตรวจหาเชื้อเชิงรุกในกลุ่มเสี่ยงต่อไป